মেরিলেবোন ক্রিকেট ক্লাব
মেরিলেবোন ক্রিকেট ক্লাব (এমসিসি) টমাস লর্ড কর্তৃক ১৭৮৭ সালে প্রতিষ্ঠিত লন্ডনভিত্তিক ক্রিকেট ক্লাব। এ ক্লাবটি বিশ্বের সর্বাপেক্ষা গুরুত্বপূর্ণ ক্রিকেট ক্লাবরূপে পরিচিত ও বিশ্বের সর্বাপেক্ষা বিশাল ক্রিকেট ব্র্যান্ড। ক্রিকেটের ইতিহাসে এ ক্লাবের ভূমিকা অপরিসীম। প্রতিষ্ঠালগ্ন থেকেই এ ক্লাবটি সর্বাপেক্ষা সক্রিয় ও জনপ্রিয় ক্রিকেট ক্লাবের মর্যাদা পেয়ে আসছে। ক্রিকেটের স্বর্গভূমি নামে পরিচিত লর্ড’স ক্রিকেট গ্রাউন্ডের স্বত্ত্বাধিকারীর ভূমিকায় রয়েছে এমসিসি। এখানে ক্লাবের সদর দফতর অবস্থিত।
পার্সি চ্যাপম্যান
১৯২২-২৩ মৌসুমের শীতকালে মেরিলেবোন ক্রিকেট ক্লাব (এমসিসি) অস্ট্রেলিয়া ও নিউজিল্যান্ড সফরে যায়। ঐ সফরে তিনিও অন্যতম সদস্য মনোনীত হন। দলটিকে আর্চি ম্যাকলারেন নেতৃত্ব দেন ও প্রধানতঃ শৌখিন খেলোয়াড়দের নিয়ে গঠন করা হয়েছিল। ফলশ্রুতিতে দলটি শক্তিশালী ছিল না ও ক্রিকেটে দক্ষতার তুলনায় সামাজিক মানদণ্ডকেই প্রাধান্য দেয়া হয়েছিল। এ সফরে দলটি চারটি প্রথম-শ্রেণীর খেলায় অস্ট্রেলিয়ার রাজ্য দলের মুখোমুখি হয়। প্রথম খেলাটি ড্রয়ে পরিণত হয় ও বাদ-বাকীগুলোয় পরাজয়বরণ করে সফরকারী ইংরেজ দল। পশ্চিম অস্ট্রেলিয়ার বিপক্ষে ৭৫ ও ৫৮ রান তুলেন তিনি। এরপর দক্ষিণ অস্ট্রেলিয়া ও ভিক্টোরিয়ার বিপক্ষে যথাক্রমে ৫৩, ৭৩ ও ৬৯ রানের মূল্যবান ইনিংস উপহার দেন। তবে শক্তিশালী নিউ সাউথ ওয়েলসের বিপক্ষে দূর্দান্ত ১০০ রান করে নিজের প্রতিভার কথা জানান দেন তিনি। গণমাধ্যম ও সাধারণ জনগণ তাঁর আক্রমণাত্মক ব্যাটিং ও ফিল্ডিংয়ে উচ্ছসিত প্রশংসা করে। তবে, সাবেক টেস্ট ক্রিকেটার ফ্রাঙ্ক ইরাডেল তাঁর ব্যাটিং কৌশলে কিছুটা ত্রুটির কথা তুলে ধরেন। নিউজিল্যান্ডে অবতরণের পর অনিশ্চিতভাবে চ্যাপম্যানের সফর শুরু হয়। তিনি ৪৮.৪৫ গড়ে ৫৩৩ রান তুলেন। তন্মধ্যে দুইটি শতরানের ইনিংসও ছিল। সফরের শেষ পর্যায়ে পুণরায় সফরকারী দল অস্ট্রেলিয়ায় ফিরে আসে। নিউ সাউথ ওয়েলসের বিপক্ষে ৯১ রান তোলার পর দক্ষিণ অস্ট্রেলিয়ার বিপক্ষে ১৪২ মিনিট ক্রিজে অবস্থান করে ১৩৪ রান হাঁকান। অস্ট্রেলিয়ায় সকল খেলায় অংশ নিয়ে ৬৫.১৬ গড়ে ৭৮২ রান এবং সফরের সকল খেলায় অংশ নিয়ে ৫৭.১৫ গড়ে ১,৩১৫ রান তুলেন তিনি।